google/wiki40b huggingface dataset:
Sharazad

Si Sharazad, Shahrazad (transliterasyong Persa) o Scheherazade (IPA: /ʃəˌhɛrəˈzɑːd, -ˈzɑːdə/), minsang Scheherazadea, at ang isa pang Persang transliterasyon ay ang Shahrzād (Persa: شهرزاد Šahrzād, Arabe: Šahrazād), ay isang maalamat na Persang reyna at tagapagkuwento ng Ang Isanglibo't Isang Gabi.
Isa siyang prinsesang anak na babae ng punong ministro na naglilingkod kay Haring Shahryar, isang haring namihasa sa pagpapatay ng asawa na susundan ng muling pagpapakasal sa bagong babae araw-araw. Nasagip ni Sharazad ang kanyang sarili mula sa kamatayan sa pamamagitan ng paglalahad ng mga kuwento sa loob ng 1,001 mga gabi. Noong gabi ng kanyang kasal, nagsimulang magkuwento si Sharazad sa hari, ngunit huminto nang maabot na niya ang pinakamaigting na bahagi nito, at nagsabing kailangan payagan siya ng haring mabuhay pa ng isang araw upang marinig ng hari ang katapusan ng kuwento. Pagkaraan ng 1,001 isang gabing pagsasalaysay, umayaw at natigil na ang plano at gawi ng hari hinggil sa pagpapalit-palit ng asawa. Kabilang sa kuwentong isinalaysay ni Sharazad ang tungkol kay Sindbad ang Mandaragat at kay Aladdin.
312 Pierretta

Ang 312 Pierretta ay isang planetang hindi pangunahin.
Barletta-Andria-Trani

Ang Barletta-Andria-Trani ay isang lalawigan ng rehyon ng Puglia sa Italya. Ang mga lungsod ng Barletta, Andria, at Trani ang mga kabisera nito.
Demi-diyos

Ang isang demi-diyos o demigod (o demi-god) na nangangahulugang kalahating diyos ang isang pigura sa mga iba't ibang mitolohiya partikular sa Mitolohiyang Griyego na ang isang magulang ay isang diyos at ang isa ay isang taong mortal. Ang mga halimbawa ng mga kilalang mga demi-diyos ay sina Perseus, Heracles, Celtikong bayaning si Cuchulain, ang hari ng Sumerya na si Gilgamesh (2/3 diyos), at Alemanikong si Ansel.
Jaime An Lim

Si Jaime An Lim ay isinilang noong 7 Enero 1946. Isa siyang makata, mananaysay at kuwentista. Nagtapos siya ng kursong Bachelor of Arts in English noong 1968 sa Mindanao State University (MSU).
Nagtungo siya sa Estados Unidos noong 1980 at tinapos ang digring Master of Arts in Comparative Literature, Master of Arts in Education at ang Doctor of Philosophy in Literature sa Indiana
University sa Bloomington.
Ilan sa mahahalagang bunga ng kanyang panulat ay: Puna sa Noh Me Tangere ni Rizal; Sanaysay sa Pamumuna sa Akda ni Bienvenido Santos na The Man Who Likes Robert Taylor, Sanaysay Tungkol sa Poon ni F. Sionel; sanaysay tungkol sa mga nobela nina Maximo Kalaw, Jaime Laya, Steven Javellana, Edilberto Tiempo at Wilfredo Nollado na siyang nilalaman ng kanyang aklat na pinamagatang Literature and Politics: The Colonial Experience in nine Philippine Novels noong 1993.
Ang kanyang mga akdang nagtamo ng Don Carlos Palanca Memorial Awards for Literature ay The Liberation of Mrs. Fidele Magsilang, isang maikling kuwento (1973); The Changing of the Guard: Three Critical Essays (1989); Yasmin, isang tula (1990); The AXOLATL Colony, maikling kuwentong pambata (1993).
Sa Indiana University ay nakuha niya ang gantimpalang Academy of American Poets noong 1981. Tutungi Award noong 1983; at ang Ellis Literary Award noong 1984.
Unibersidad ng Iowa

Ang Universidad ng Iowa (Ingles: University of Iowa) (na kilala rin bilang ang UI, U of I, UIowa, o sa simpleng Iowa) ay isang flagship na pampublikong unibersidad sa pananaliksik sa Iowa City, estado ng Iowa, Estados Unidos. Itinatag noong 1847, ang Iowa ang pinakamatandang unibersidad sa estado. Ang University of Iowa ay organisado sa labing-isang mga kolehiyo na nag-aalok ng higit sa 200 erya ng pag-aaral at pitong propesyonal na digri.
Ang kampus ng Iowa ay sumasaklaw sa 1,700 akreng lupain na nakasentro sa bangko ng Ilog Iowa kung saan kabilang din ang  University of Iowa Hospitals and Clinics, na tinuturing na isa sa pinakamagaling na ospital sa bansa sa 25 magkakasunod na taon. Ang unibersidad ay ang orihinal na nagpaunlad ng programang Master of Fine Arts at nagpapatakbo ng tanyag ma Iowa Writers' Workshop. Iowa ay may napakataas na aktibidad ng pananaliksik, at isang miyembro ng ilang mga koalisyon, gaya ng prestihiyosong  Association of American Universities, Universities Research Association, and the Big Ten Academic Alliance. Ang Iowa alumni network ay lumampas na sa 250,000.
Butas ng puwit

Ang butas ng puwit (Ingles: anus) ay ang butas sa katawan ng tao na nasa pagitan ng mga pisngi ng puwit. Matatagpuan ito sa dulo ng sistemang grastro-intestinal (kasama ang mga organong tumutunaw ng pagkain), kung saan lumalabas ang tae o ipot mula sa katawan.
Pilosopiya ng isipan

Ang pilosopiya ng isipan ay ang pag-iisip na patungkol sa kung paano gumagana ang isipan at nagpapatuloy sa pakikipag-ugnayan sa iba pang mga bagay na nasa mundo. Nakatuon din ito sa kamalayan na sinasaliksik sa larangan ng sikolohiya at ng pisika. Samakatuwid, ang pilosopiya ng isipan ay isang sangay ng pilosopiya na nagsasagawa ng pag-aaral hinggil sa kalikasan ng isipan, mga kaganapang pang-isipan, mga tungkuling pang-isipan, mga pag-aaring katangian na pang-isipan, kamalayan at ng kaugnayan nito sa katawang pisikal, lalo na ang sa utak. Ang suliranin ng isipan at ng katawan, na ugnayan ng isipan sa katawan, ay karaniwang tinatanaw bilang isang paksang susi sa pilosopiya ng isipan, bagaman mayroong iba pang mga paksa na nakatuon sa kalikasan ng isipan na hindi kinasasangkutan ng kaugnayan nito sa katawang pisikal na katulad ng kung paanong ang kamalayan ay naging maaaring umiral o nangyayari.
Murayama, Yamagata

Ang Murayama ay isang lungsod sa Yamagata Prefecture, bansang Hapon.
Bet on Your Baby

Ang Bet on Your Baby ay isang palabas sa telebisyon sa Pilipinas ng ABS-CBN.
Rye Estrada

Si Rye Estrada ay isang artista sa Pilipinas.
Ooh La La (awiting Indiyano)

Ang "Ooh La La" ay isang awiting Indiano na binuo nina Vishal-Shekhar, sa liriko ni Rajat Arora, at inawit nina Bappi Lahiri at Shreya Ghoshal na ginawa mula sa The Dirty Picture.
Lungsod ng Jefferson, Misuri

Ang Lungsod ng Jefferson ay isang lungsod at kabisera ng Misuri na matatagpuan sa Estados Unidos.
Santa Jovita

Si Santa Jovita ay isang santo ng Romano Katoliko.
El Consejo de los Dioses

Buod

Si Jupiter, na pinúnò ng mga Diyos na Romano, ay nagpaplanong mamahagi ng tatlong engrandeng regalo (isang ginintuang lira, isang trumpeta, at isang gintong korona na gawa sa laurel) — na nilikha ni Vulcan — sa isang mortal na naging pinakamahusay sa larangan ng panitikan. Minungkahi ng asawa ni Jupiter, na si Juno, si Homer na may-akda ng Illiad. Samatalang minungkahi naman ni Venus, ang diyosa ng kagandahan, si Virgil na may-akda ng Aeneis. Gayundun, minungkahi ni Minerva, na diyosa ng karunungan, si Cervantes na may-akda ng Don Quixote. Dahil sa hindi pagkakasundo, ginusto pa ng mga ibang diyos na lumaban ngunit pinigilan sila ni Jupiter sa pagtawag nitó kay Justice (isang diyosa na wala sa orihinal na mitolohiyang Romano at nilikha lámang ni Rizal para sa alegoryang ito) para timbangin ang mga sirkunstansiya nang walang pagkiling gámit ang kaniyang timbangan. Tinimbang niya ang Illiad at Aeneis at nakitang pantay lámang ang mga ito. Gayundin ang Don Quixote. Dahil dito, nagpasya si Jupiter na ibigay na lámang ang mga regalo sa tatlo. Ang lira kay Virgil, ang trumpeta kay Homer, at ang korona kay Cervantes.

Mga parangal

Ang dula ay nanalo ng unang parangal sa isang 1880-1881 na pampanitikang patimpalak na gumunita sa kamatayan ni Cervantes na tinaguyod ng Liceo Artistico Literario de Mali. “Con el recuerdo del pasado entro en el porvenir” (“Sinasalubong ko ang hinaharap nang may paggunita sa nakaraan"), ang naging epigrap ni Rizal sa parangal.

Salin

Noong Disyembrer 1900 sinalin ito sa wikang Tagalog. Sinalin ito ni Nick Joaquin sa wikang Ingles.
Banton, Romblon

Heograpiya

Binubuo ang bayan ng Banton ng pangunahing pulo ng Banton, at ng mga maliliit na pulo ng Bantoncillo, mga isla ng Isabel at Carlota na mas kilala bilang Dos Hermanas. Ito ay may kabuuang lawak ng lupain na 3,248 na hektarya. Ang isla ng Banton ay mabundok at mabato dahil sa bulkanikong pinagmulan nito, kaya naman pinangalanan itong Banton, mula sa salitang Batoon sa wikang Asi, na nangangahulugang "mabato".

Ekonomiya

Dahil sa mabundok nitong heograpiya, ang pangunahing ikinabubuhay ng mga taga-Banton ay paggawa ng copra mula sa niyog, at pangingisda. Mayroon ring industriya ng paggawa ng mga kasangkapan mula sa niyog, at paggawa ng mga kahoy na bangka at lantsa. Bukod rito, nagtatanim rin ang mga tao ng halamang ugat, gulay at prutas, at nag-aalaga rin ng mga hayop gaya ng manok, baboy at kambing. Kapos ang suplay ng tubig sa isla para sa pagtatanim ng bigas, kaya naman ang suplay ng bigas sa isla ay nagmumula sa Mindoro, Marinduque o sa lalawigan ng Quezon. Sa kasalukuyan, ang isla ay hindi lamang piling puntahan ng mga nagbabalikbayan mula sa ibang bansa, nagiging tanyag na rin ito sa mga lokal at dayuhang turista dahil sa mga naggagandahang mga atraksyon nito.

Kasaysayan

Ang isla ng Banton ay tinitirhan na ng mga Pilipino bago pa dumating ang mga Espanyol, batay na rin sa mga nakalap na mga sinaunang labi sa mga kweba sa isla noong 1936. Ayon sa mga mananaliksik mula sa Pambansang Museo, ang mga labing nakalap ay nakalagay sa mga kahoy na kabaong at nababalot ng itinuturing na pinakamatandang telang natagpuan sa Timog Silangang Asya. Ang mga naturang labi ay tinatayang nagmula pa sa ika-13 hanggang ika-14 na siglo, at kasalukuyang nakalagak sa Pambansang Museo ng Pilipinas.
Ang bayan ng Banton ay itinatag bilang isang pueblo ng mga Espanyol noong 1622 sa dating kinaroonan nito sa Bacoco. Matapos makumpleto ang moog na gawa sa bato na itinayo sa pangunguna ni Padre Agustin San Pedro, o mas kilala sa tawag na El Padre Capitan inilipat ang bayan sa kasalukuyang kinaroroonan nito. Ang moog, na pinangangalanganang Fuerza de San Jose, ay nagsilbing proteksiyon ng bayan laban sa pananalakay ng mga piratang Muslim noong panahong iyon. Noong 1644, itinayo ang unang simbahan sa isla at pagdating ng 1648, itinanghal si San Nicolas de Tolentino bilang santong patron ng bayan.
Noong 1918, pinalitan ng Jones ang ngalan ng bayan, bilang paggunita kay mambabatas William Atkinson Jones ng Estados Unidos, na siyang nag-akda ng Batas Jones ng 1916 na nagbibigay ng mas higit na kalayaan sa pamamahala sa Pilipinas sa ilalim ng patakarang Amerikano. Noong 1959, ibinalik ang bayan sa dating ngalan nito na Banton.
Hiroyuki Hayashi

Si Hiroyuki Hayashi ay isang mang-aawit mula sa bansang Hapon.
Wala Kang Paki

Ang Wala Kang Paki ay isang palabas sa telebisyon sa Pilipinas ng ABS-CBN.
Huang Wan Ting

Si Huang Wan Ting ay isang artista sa Taiwan.
Unang Hirit

Kasaysayan

Ang Unang Hirit ay unang sumahimpapawid sa GMA noong 6 Disyembre 1999, na pumalit sa Mornings @ GMA. Ito ay pinangunahan ng mga orihinal na host na sina Lyn Ching, Suzi Entrata, Ryan Agoncillo at ng mga bagong mukha nina Mickey Ferriols, Arnold Clavio, at Miriam Quiambao at itinapat sa Alas Singko Y Medya ng ABS-CBN. Napanalunan ng Unang Hirit ang unang Pinakamahusay ng Palabas Pang-Umaga at mga Host sa PMPC Star Award para sa Telebisyon, at sa parehong kategorya ay nanalo noong sa Anak TV Seal Award noong 2006.
Noong 2009, ipinagdiwang ng Unang Hirit ang kanilang ikasampung taon, na nagmarka sa kanila bilang pinakamahabang umagang palabas sa Pilipinas.
Gambang

Ang gambang ay saylopong kawayan ng mga Tausug. Pinatutunog ito sa pamamagitan ng pagpukpok ng isang martilyong yari sa kahoy.
Alonto Alauya

Si Alonto Alauya ay isang politiko sa Pilipinas.
Jane Curtin

Si Jane Curtin ay isang kilalang artista sa sining ng Pelikula at Telebisyon.
Karagatang Indiyano

Ang Karagatang Indiyano ay ang pangatlong pinakamalaki sa mga pagkakahati ng karagatan sa mundo, na sinasakop ang mga 20% ng tubig sa ibabaw ng Daigdig. Napapaligiran ito ng Asya (kabilang ang subkontinenteng Indiyano, na kung saan pinangalan ito); Aprika sa kanluran; Indotsina, ang mga Pulo ng Sunda, at Awstralya sa silangan; at ang Silangang Karagatan (o Antartika sa tradisyon) sa timog. Isang bahagi ng pumapalibot sa lahat na Karagatan ng Daigdig, gumuguhit ang Karagatang Indiyano mula sa Karagatang Atlantiko sa 20° silangang meridiyano na tumatakbo timog mula sa Tangway ng Agulhas, at mula sa Pasipiko sa 147° silangang meridiyano. Nasa tinatayang 30° hilaga sa Persiyanong Golpo ang pinakahilagang hanggan ng Karagatang Indiyano at, samakatuwid, walang simetriyang sirkulasyon. Halos 10,000 kilometro (6,200 milya) ang lawak ng karagatang ito sa mga katimugang dulo ng Aprika at Awstralya; may lawak itong 73,556,000 kilometro kuwadrado(28,400,000 milya kuwadrado), kasama ang Dagat na Pula at Persiyanong Golpo.
Digimon Xros Wars

Ang Digimon Xros Wars (デジモンクロスウォーズ Dejimon Kurosu Wōzu) ay isang seryeng anime.
Mikey Kudou(Taiki)
Kieran Aonuma(Kiriha)
Ashley Hinomoto(Akari)
Zac Tsurugi(Zenjirou)
Angela Amano(Nene)
Yule Amano(Yuu)
Diabetes mellitus

Ang diabetes mellitus ay isang uri ng diabetes na sanhi ng depekto sa pankreas. Kinakikitaan ang taong may ganitong sakit ng kakulangan sa insulina, hindi mapakinabangang mga karbohidrato sa katawan, labis na asukal sa dugo at ihi. Mayroon ding sobrang pagkauhaw, pagkagutom at pag-iihi, pamamayat, at asidosis. Kapag hindi mareremedyuhan ng insulina, maaaaring mamatay ang isang tao. Ito ang uri ng diyabetes na mas kalimitang natatawag lamang bilang diabetes. Ang World Diabetes Day ay ipinagdiriwang taon-taon tuwing Nobyembre 14.
Salamin (tanawan)

Ang isang salamin, salaming tinginan, salaming tanawan, o tagapaglarawan (Ingles: mirror, looking-glass) ay isang bagay na nagpapaaninag ng liwanag. Ang isang karaniwang "tapyas ng salamin" ay ang isang piraso ng natatanging sapad na salamin na maaaring tanawin ng isang tao upang makita ang kaniyang sariling anyo o kung ano ang nasa likod ng taong ito. Sa kung minsan, ang isang sapat na piraso ng metal o ang ibabaw ng tubig ay maaaring gumanap bilang parang salamin.
Ang dahilan kung bakit nakikita ng isang tao ang kaniyang sarili sa salamin ay dahil sa pumapasok sa salamin ang liwanag at naipapaaninag o "tumatalon pabalik" ang liwanag. Ang mga salamin na mayroong ibabaw na pabalantok o mayroong kurba ay maaaring makagawa na ang bagay ay tila mas malaki o mas maliit ang anyo, katulad ng nagagawa ng isang lente.
Limahong

Si Limahong, Lim Ah Hong o Lin Feng (Tsinong tradisyunal: 林鳳; Tsinong payak: 林凤; pinyin: Lín Fèng) ay isang mandarambong na Intsik at panginoong-pandigma na sumalakay sa hilagang kapuluan ng Pilipinas noong 1574. Kilala siya sa malimit na paglusob sa mga daungan ng Guangdong, Fujian at katimugang Tsina. Dalawang ulit niyang sinubok na atakihin at angkinin, ngunit nabigo, ang Kastilang lungsod ng Maynila noong 1574. Sinulong niya sa paglusob na ito ang hukbong may dalawang libong tauhan.
Kodigo ni Hammurabi

Ang Kodigo ni Hammurabi o Code of Hammurabi ay isang batas kodigo na nilikha noong ca  1772 BCE (gitnang kronolohiya) sa sinaunang Babilonya ng ikaanim na hari ng Babilonyang si Hammurabi. Iisa lamang ang halimbawa ng Kodigo ang nananatili at nasagip sa kasalukuyan, na nakaukit sa isang pitong talampakan, apat na pulgada ang habang basalto na nasa wikang Akkadian na nasa panitik na kuneiporma.
Ang Kodigo ni Hammurabi ang isa sa mga pinakaunang isinulat na batas sa kasaysayan at isinulat sa isang stela at inilagay sa lugar na pampubliko upang mabasa ng lahat. Ang stela na ito ay kalaunang kinuha ng mga taga-Elam at inalis sa kabisera nitong Susa. Ito ay muling natuklasan noong 1901 at nakalagak ngayon sa Louvre Museum sa Paris. Ito ay naglalaman ng 282 batas na isinulat ng mga skriba sa 12 tableta. Hindi tulad ng mas maagang mga batas, ito ay isinulat sa wikang Akkadian na pang-araw araw na wika ng Babilonya at kaya ay mababasa ng sinumang nakakabasang tao sa siyudad. Sinasabing ang mga kaparusahan nito ay napakabagsik sa mga modernong pamantayan na ang maraming mga kasalanan ay nagreresulta sa kamatayan, pananakit o paggamit ng pilosopiyang "mata sa mata". Ang kodigo ni Hammurabi ang isa sa mga pinakamaagang halimbawa ng ideya ng pagpapalagay ng pagiging inosente ng nagkasala at ang akusado at nag-akusa ay may pagkakataon na magpakita ng ebidensiya. Ikinatwiran ni David P. Wright na ang mga batas ng Hudaismo o kautusan ni Moises ay gumamit sa kodigo ni Hammurabi bilang isang modelo na gumagaya sa istruktura at nilalaman nito.
Sigmund Skard

Si Sigmund Skard (Hulyo 31, 1903 - Mayo 26, 1995) ay isang Noruwegong makata, manunulat ng sanaysay, at propesor ng panitikan.  Isa siya sa mga pangunahing Europeong dalubhasa sa literatura ng Estados Unidos.

Talambuhay

Ipinanganak siya sa Kristiansand, Noruwega.  Noong 1938, tumanggap siya ng duktorado mula sa Pamantasan ng Oslo.  Sa panahon ng Ikalawang Digmaang Pandaigdig, dalawang taon siyang gumanap bilang isang kasangguni o konsultante sa Aklatan ng Konggreso ng Washington, D.C.  Pagkaraan, naglingkod siya sa Tanggapan ng Kabatirang Pandigmaan ng Estados Unidos (Office of War Information).  Noong 1946, nagsimula siyang manungkulan bilang isang propesor ng Panitikang Amerikano sa Oslo.
Bilang may-akda, sinulat niya ang mga aklat na pinamagatang The Study of American Literature (Ang Pag-aaral ng Panitikang Amerikano) noong 1948 at ang The American Myth and the European Mind (Ang Mitong Amerikano at ang Isipang Europeo) noong 1960.
Yukari Taki

Si Yukari Taki (滝 裕可里 Taki Yukari, ipinanganak Oktubre 14, 1987) ay isang artista at tarento sa bansang Hapon.  Siya ay kinakatawan sa ahensiyang Rising Production.  Nadiskubre siya noong siya ay labing-tatlong gulang.
Gustav Fischer

Si Gustav Adolf Fischer (3 Marso 1848 – 11 Nobyembre 1886) ay isang Aleman na manggagalugad sa Africa. Isinunod sa kaniyang pangalan ang ilang pangalan ng hayop na kaniyang natuklasan, kasama rito ang Fischer's lovebird.

Talambuhay

Si Gustav Fischer ay ipinanganak sa Barmen, Germany. Noong 1876, sumáma siya sa ekspedisyon ni Clemens Denhardt sa Zanzibar, kung saan siya nanirahan bílang manggagámot. Nang sumunod na taon, kaniyang ginalugad ang Wituland at ang kinatitirhan ng mga Oromo. Noong 1878, pinagpatuloy niya ang kaniyang paglalakbay patungong Wapokomoland at sinundan ang Ilog Tana patungong Massa.
Sa pagtataguyod ng Geographical Society ng Hamburg dinalaw niya ang mga Maasai noong 1882 at napások ang wawa ng Ilog Pangani patungong Lawa ng Naivasha. Pinigilan siya ng mga Maasai na magpatuloy pa. Gámit ang pondo ng kapatid ni Wilhelm Junker, isang manggagalugad na kasama nina Emin Pasha at Gaetano Casati na nawalâ sa Equatoria, pinamunuan niya ang isang ekspedisyong sasaklolo sa mga ito, ngunit napilitan siyang bumalik makaraang umabot sa Lawa ng Victoria. Sandaling panahong lang matápos makabalik ng Germany noong 1886, namatay si Fischer dulot ng lagnat na may pagsusuká na nakuha niya sa kaniyang paglalakbay.
Napakalaking sunog

Ang napakalaking sunog o wildfire  (sa Ingles) ay isang hindi matabanan o makontrol na sunog o apoy na nagaganap sa kanayunan o sa kagubatan at kasukalan.  Batay sa uri ng mga halaman o behetasyon o panggatong, maaari ring gamitin ang mga pangalang sunog sa palumpungan, sunog sa kagubatan, sunog sa damuhan, sunog sa kaburulan, sunog sa kabundukan, sunog sa halamanan, sunog sa ulingan (pook na may mga nakabaong halamang nagagawang uling) o sunog sa kasukalan, upang ilarawan ang kaparehong kaganapan.  Naiiba ang sunog sa gubat mula sa iba pang mga sunog sa pamamagitan ng sukat nito, ang bilis ng pagkalat nito mula sa talagang pinagmulan o pinanggalingan nito, ang kakayanan nitong magbago ng patutunguhan o pupuntahang hindi inaasahan at tumalon sa mga puwang o lumaktaw, katulad ng pagtalon sa mga lansangan, mga kailugan, at mga pook na walang apoy.  Nilalarawan ang mga sunog sa gubat sa pamamagitan ng kanilang mga katangiang pisikal katulad ng bilis ng pagpaparami, pagkalat, o propagasyon; ang umiiral na materyal na nagdiringas o nag-aapoy; ang epekto ng klima at panahon sa apoy; at ang sanhi ng pagsiklab o ignisyon.
Nangyayari ang mga sunog sa kagubatan sa lahat ng mga kontinente maliban na lamang sa Antartika.  Naglalaman ang mga rekord o tala sa kusilba o posil at kasaysayan ng tao ng mga salaysay ukol sa mga sunog sa gubat, na maaaring paulit-ulit na mga pangyayari.  Nakapagdurulot ang mga sunog sa gubat ng malaki o malawak na kapinsalaan, kapwa sa mga ari-arian at buhay ng tao, ngunit mayroon din silang sari-saring mga epektong nakabubuti sa mga pook na magubat o masukal.  Ilan sa mga uri ng halaman ang nakasalalay o nakadepende sa mga epekto ng sunog upang lumaki, lumago, at makapagparami (reproduksiyon), bagaman maaaring magkaroon ng mga epektong ekolohikal ang malalaking mga sunog sa gubat.
Naging sari-sari ang mga estratehiya sa pag-iwas, pagpuna, at pagpigil ng sunog sa gubat sa paglipas ng mga taon, at hinihikayat ng mga dalubhasa sa pandaigdigang pamamahala ng sunog sa gubat ang pagpapaunlad pa ng teknolohiya at pananaliksik.  Maaaring magpahintulot o maging manghikayat ng mas maliliit na mga sunog sa ilang rehiyon ang pangkasalukuyang mga kaparaanan o mga teknika, upang mapaliit o matanggal ang mga pinagmumulan ng mga materyal na maaaring mag-apoy na maaring umunlad upang maging sunog sa gubat.  Habang nasusunog ang ilang mga sunog sa gubat sa malalayong mga rehiyong magubat, nakasasanhi ang mga ito ng malaki at malawak na pagkasira ng mga tahanan at iba pang mga pag-aaring nakalagay sa hangganan ng kagubatan o kanayunan at kalunsuran: isang sona ng pagpapalit o pagbabago sa pagitan ng mga pook na maunlad at hindi pa napapaunlad na mga kasukalan.
Montclair, California

Ang Montclair ay isang lungsod sa California, Estados Unidos.
Leo James English

Si Padre Leo James English, C.Ss.R. (Agosto 1907–1997) ay isang taga-Australia na taga-lipon at editor ng dalawa sa mga pinakaunang pinakagamiting diksiyunaryong pang-dalawang wika sa Pilipinas.

Relihiyon

Isa siyang miyembro ng mga Redemptorist o Kongregasyon ng Kabanal-banalang Tagapag-ligtas (Congregation of the Most Holy Redeemer), isang samahang relihiyoso na nagsasagawa ng mga misyon sa Pilipinas na gumagamit ng mga lokal na wika na may pitumpong taon.

Ang mga diksiyunaryo ni Padre English

Si Padre English ang may-akda ng dalawang magkatuwang na diksiyunaryo, ang Diksiyunaryong Ingles-Tagalog (English-Tagalog Dictionary) (1965) at ang Diksiyunaryong Tagalog-Ingles (Tagalog-English Dictionary) (1986).
Itong dalawahang diksiyunaryo ang pinagmulan ng paglalathala ng iba pang mga katulad na diksiyunaryo at mga tesoro sa Pilipinas kabilang ang mga inakdaan ni Pilipinong taga-lipon na si Vito C. Santos, kung saan kabilang ang Vicassan's Pilipino-English Dictionary (Bagong Diksiyunaryong Pilipino-Ingles ni Vicassan) at New Vicassan's English-Pilipino Dictionary (1995) (Bagong Diksiyunaryong Ingles-Pilipino ni Vicassan).  Ipinagbigay-alam ni Padre James English sa diksiyunaryo Tagalog-English Dictionary na kinonsultahin niya ang diksiyunaryo ng Pilipino-Ingles ni Vito Santos bilang sanggunian habang kinukumpleto ang kanyang Tagalog-English Dictionary.  Dating nakatuwang sa trabaho si Vito C. Santos ni Padre English.
Naging malaki ang impluwensiya ng mga diksiyunaryo ni Padre English's sa pagpapalawig at pagkakalat ng wikang Pilipino sa Pilipinas.
Kung ikukumpara kay James Murray, isang leksikograpo at may-akda ng Diksiyunaryong Ingles ng Oxford (Oxford English Dictionary), nasaksikhan ni Padre English ang matagumpay na pagkaka-kumpleto ng kanyang mga diksiyunaryo na isinagawa sa loob ng 51 taon bilang nagsisilbing relihiyoso sa Pilipinas.
Corona Australis

Corona Australis /kɵˈroʊnə ɒˈstreɪlɪs/ o Corona Austrina /kɵˈroʊnə ɒˈstraɪnə/ ay isang Konstelasyon sa Southern Celestial Hemisphere.
Expedito Leviste

Si Expedito M. Leviste ay ang kinatawan ng ikalawang distrito ng lalawigan ng Batangas, Pilipinas mula 1969 hanggang 1972.

Talambuhay

Siya ang tanging anak na lalaki ni Feliciano "Sanoy" Leviste na umupo bilang gobernador ng Batangas sa loob ng 24 taon mula 1947 hanggang 1972.
Milyonaria

Kuwento

Hindi nabibili ng salapi ang pag-ibig, mga katagang namutawi sa mga labi ni Rogelio dela Rosa ng sila ay magharap ni Mila del Sol.
Pag-ibig, awitan at palitan ng masasakit na salita ang bumuo sa pelikula na nilikha ng LVN Pictures at matindi rin sa kanyang papel ang kontrabida na si Eusebio Gomez na may maitim na balak sa dalaga.
Ruler of Your Own World

Ang Ruler of Your Own World ay isang palabas sa telebisyon sa Timog Korea.